Lakune Sunan Kalijaga saka Demak arah mangidul ngulon nganti tekan papan kang akèh jim lan setane. Setan lan jim mau bisa dikalahake Sunan Kalijaga, saéngga kayu bisa dikethok lan digawa Sunan kanggo ngganepi masjid Demak. Nanging ing papan iki uga ana salah sijiné "wit jati gedhé" arep dikethok Sunan, wit mau ngalih utawa pindhah papané. Sauger dicedhaki, wit mau bisa ngalih dhéwé alias ora gelem dikethok Sunan Kalijaga. Sunan Kalijaga banjur ngendika, "Wit kok ora gelem dikethok, ya wis ora ngapa, yèn ana rejane jaman papan panggonan iki dakjenengke Jatingaleh".